Генры (адзінка вымярэння)

Ге́нры (пазначэнне: Гн, H) — адзінка вымярэння індуктыўнасці ў сістэме СІ. Ланцуг мае індуктыўнасць адзін генры, калі змена току з хуткасцю адзін ампер за секунду стварае электрарухаючую сілу, роўную аднаму вольту.

Праз іншыя адзінкі вымярэння СІ генры выражаецца наступным чынам:

Гн = В·А-1·с =
кг·м²·с-2·А-2

Адзінка названая ў гонар амерыканскага навукоўца Джозефа Генры.

 Кратныя і дзельныя адзінкі 
Дзесятковыя кратныя і дзельныя адзінкі ўтвораюць з дапамогай стандартных прыставак СІ.

Катэгорыя:Адзінкі вымярэння
Катэгорыя:СІ